Pidev keha nokkimine ja pigistamine 14.08.05 / Psühhiaatria
Külastaja küsib:
Tervitus! Olen 29, olen naine, mul on mure...
Kuigi olen eriti rõõmus ja meeldin endale üle kõige maailmas, teen enda kehale liiga...ma ei suuda aru saada, miks ma seda teen.Kõik on ju lihtsalt super mu elus.
Mõni pigistab näos ühte vistrikut...mõni kahte... ja nad teevad seda võibolla nädalas korra...
mina pigistan oma nägu ja kogu oma keha pea iga päev ja asi aina hullemaks läheb. eriti kui närvitsen v tige olen. siis otsin kohe esimese peegli ja hakkan kohe nokkima oma nägu...ja kui aega, siis loomulikult ka käsi, õlgu, jalgu...kui peeglit läheduses pole, siis nokin ilma peeglita...Armid on juba igal pool...Ise ei saa arugi kui olen jälle näo punaseks pigistanud... V õlad katki...Kas sellest tõeliselt vastikust kombest on võimalik lahti saada sest see ei ole nii lihtne, et keelan nüüd ennast ja ei pigista. See ei toimi...
Olen tähendanud, kõik see asi on hullemaks läinud peale eelmist aastat, millal elasin väga palju halba üle. Kuid nüüd on mu elus kõik viimase peale korras nagu alati kuid pea iga päev taban end peegli ees mitte lihtsalt peeglisse vaatamas vaid olematuid punne pigistamas. Pigistan nii, et näpud krampis ja nahk katki.
Ja viimasel ajal lähen kohati nii närvi mingi väikeste mõtetute asjade pärast ja sellisest närvitsemisest saan ikka korraliku peavalu.
Esimest korda tahtsin teie poole pöörduda eelmine talv kui mu õgimisele ei tulnud lõppu ja terved päevad mõtlesin vaid toidu peale ja kilod tulid kolinal. Õnneks sellest sain ikka ise lahti nagu alati oma probleemidest.
kõige kurvem ongi see, et olen praegu ja üldse suurem osa elust väga rahul oma eluga ja tõeliselt õnnelik ja ei lase kunagi halbadel asjadel enda sisse jääda. Kuid viimasel ajal oleks nagu tunne, et kuskil on midagi väga valesti ja ma ei suuda ise seda leida... ega ka siis mitte seda korda teha ja tõeliselt endast välja ajab see teadmine, et kuskil on midagi valesti, sest kui kõik oleks ka päriselt nii okei kui ma seda tean ja arvan, ei tegeleks ma oma keha nokkimisega jne. Äkki oskate aidata?
Arst vastas:
dr Jüri Ennet
Psühhiaater
Erapsühhiaater
Milline on Teie noorus, sellest tekivad järgmised mõtted.
Stressi vastu tegutsemine tuleb igati kasuks. Sport, higistamine, saun on nahale suuresti kasuks.
Soovitus - ikkagi arsti juurde, siis saab konkreetselt aidata, soovitusi anda.
Parimat soovides,
Jüri O.-M. Ennet
Nõuanded teemal: Psühhiaatria
Olen väikesest saadik küüsi närinud ja sellest harjumusest sain lahti kuskil 16 aastaselt, kuid see on asendunud pideva nahal olevate ebatasaste kohtade nokkimisega. Kuhu ma peaksin pöörduma, et sellisest ...
Vastas dr Jüri Ennet
Psühhiaatri vastuvõtule ja saate rohkelt soovitusi.
a) Kõik rahustavad võtted, sisepingete vähendamise võtted on kasuks: rahustavad teed, minu Palve-Meditatsiooni harjutus, jalutuskäigud, sportlik ...
Olen 22aaastane neiu kes on juba väga pikalt maadelnud küünenaha nokkimise probleemiga. Ma nokin neid tihti nii kaua, kuni mul on sõrmed verised ning nad valutavad. Nokkimine intensiivistub, kui minu ärevustase ...
Vastas dr Jüri Ennet
Kehakultuur ja sport korrastab organismi tegevus, maandab sisepingeid, seega ka väheneb närimine-nokkimine.
Minu Palve-Meditatsioon (esimene samm) vähendab sisepingeid, väheneb närimine-nokkimine. ...
Tere
Ma olen nii kaua, kui ma mäletan, keerutanud juuksesalku sõrmede vahel, närinud küüsi (millest sain end õnneks võõrutatud), nokkinud küünenahku, närinud seestpoolt põski ja närinud/nokkinud ...
Vastas dr Jüri Ennet
Juuste näppimine. Teha poisipea soeng.
Küüned... Kodus kanda õhukesi sõrmikuid.
Suu ja põsed. Kasutada närimiskummi.
Kõige eelnevaga peab kaasnema ka psüühiline sisendus ja kujutlus. ...
Mul on suur mure. Olen 53.a.naine, kaupluse omanik juba 17 aastat. Kuna meil abikaasaga on perefirma, siis probleeme on rohkem kui küll. Kuna abikaasa on tähtkujult sõnn ja mina jäär (olen andnud talle ...
Vastas dr Jüri Ennet
Vastuvõtule kas siis üks korraga või kahekesi koos ning siis ühiselt leiame lahendi contra Xanax, contra alko. Leiame lahendi pingetest vabanemiseks muul moel. Häid arstirohte ja võimalusi rohkelt.
Loe edasi
tere!
Juba pikemat aega on mul probleeme sellega, et mul rinnus pigistab, ebameeldivalt. koormustaluvus on ühel hetkel hea, teisel hetkel ei suuda.
Teen regulaarselt trenni, ja somaatilised ...
Vastas dr Jüri Ennet
Jalutuskäigud 3-5 km ja distantsi sujuvalt pikendada. Kolm-neli korda nädalas. Siis kahe-kolme kuu pärast kerged treeningud.
Pingete maaandamist aitab psühhoregulatsioon: Autogeenne treening, palve-meditasioon, ...
Vaata kõiki nõustamisi